|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-61/2016-02/4  27.06.2016. године  Немањина 22-26  Б е о г р а д |

**Одговор 1 на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15, 68/15) објављујемо **Одговор 1** на захтев за додатне информације или појашњења у вези са припремањем понуде за јавну набавку мале вредности - **Набавка тонера за штампаче и фотокопир апарате, број јавне набавке ЈН МВ 15/2016**:

1. Конкурсном документацијом за финансијски капацитет, сте између осталог захтевали и БОН ЈН са подацима за 2013., 2014 и 2015. годину. Како подаци за 2015., годину нису још увек обрађени од стране АПРа, из разлога што је законски рок за предају завршних рачуна 30.06.2016., молимо вас да потврдите да понуђачи треба да доставе БОН ЈН са подацима за 2012., 2013., и 2014?

**Одговор**: Уколико Извештај о бонитету за јавне набавкеБОН ЈН не садржи податке за 2015. године, понуђач може да достави Извештај о бонитету за јавне набавке БОН ЈН са подацима за 2014., 2013. и 2012. године. У том случају наручилац ће из Извештаја о бонитету за јавне набавкеБОН ЈН узети као релевантне податке за 2014. и 2013. годину (подаци за 2012. годину се не узимају у обзир за предметну јавну набавку). Ако Извештај о бонитету за јавне набавкеБОН ЈН не садржи податке за 2015. годину понуђач, као доказ за финансијски капацитет, може да достави Биланс успеха за 2015. годину.

1. Конкурсном документацијом сте дефинисали да се пословни капацитет доказује изјавом из конкурсне документације, а да Наручилац задржава право да, на писани захтев, по окончању поступка отварања понуда изврши контролу испуњености услова ....... Како су у питању докази којима се доказује да је понуђач овлашћени продавац за продају оригиналних тонера за наведене брендове, а који су од пресудног значаја да ли понуђачи могу да учествују на предметној јавној набавци, претпостављмо да је дошло до грешке и да захтеване доказе за пословни капапцитет понуђачи не могу да покрију изјавом, већ исте морају да доставе уз понуду. Молимо вас исто да потврдите.

**Одговор**: У складу са чланом 77. став 4. ЗЈН („Сл. гласник РС” бр. 124/12, 14/15 и 68/15) испуњеност свих обавезних и додатних услова за учествовање у предметном поступку јавне набавке Понуђач **у понуди доказује достављањем** **ИЗЈАВЕ** којом под пуном материјалном и кривичном одговорношћу потврђује да испуњава ове услове. Обавезно је достављање ове изјаве у понуди. У конкурсној документацији је дат образац ове изјаве.

Чланом 79. став 2. и 3. ЗЈН („Сл. гласник РС” бр. 124/12, 14/15 и 68/15) предвиђено је да je, ако је понуђач доставио изјаву из члана 77. став 4. овог закона, **наручилац пре доношења одлуке о додели уговора може** *(у поступку јавне набавке мале вредности не постоји обавеза наручиоца сходно члану 79. став 3. ЗЈН***) од понуђача чија је понуда оцењена као најповољнија да затражи да достави копију захтеваних доказа о испуњености услова, а може и да затражи на увид оригинал или оверену копију свих или појединих доказа. Наручилац доказе може да затражи и од осталих понуђача.** Наручилац није дужан да од понуђача затражи достављање свих или појединих доказа уколико за истог понуђача поседује одговарајуће доказе из других поступака јавних набавки код тог наручиоца.

У складу са чланом 77. став 4. и 79. став 2. и 3. ЗЈН Наручилац ће***,* у фази стручне оцене понуда, од свих понуђача захтевати да доставе даказе за захтевани пословни капацитет.** Наручилац задржава право да у фази стручне оцене понуда захтева од понуђача да доставе доказе о испуњености и осталих додатних и обавезних услова за учествовање у предметном поступку јавне набавке.

1. На страни 12 од 53 назначили сте следећи текст **„Ауторизација понуђача**, која је насловљена на Министарство трговине, туризма и телекомуникација издата од произвођача (**Brother и/или Canon и/или Epson и/или HP и/или Konica и/или Lexmark и/или Samsung и/или Kyocera)**

**Или**

**Потврда овлашћеног дистрибутера** ( **Brother и/или Canon и/или Epson и/или HP и/или Konica и/или Lexmark и/или Samsung и/или Kyocera)** за територију Републике Србије насловљену на Министарство трговине, туризма и телекомуникација. Понуђач уколико доставља овај доказ о испуњености услова из тачке 2.2. доставља и доказ да је дистрибутер (који је издао потврду) овлашћен за територију Републике Србије (уговор, потврду, изјаву или сл)“.

Молимо Вас да потврдите да се захтевани докази достављају за сваки наведени бренд?

**Одговор**: Да, докази се достављају **за сваки од наведених брендова**. У складу са чланом 77. став 4. и 79. став 2. и 3. ЗЈН Наручилац ће***,* у фази стручне оцене понуда, од свих понуђача захтевати да доставе даказе за захтевани пословни капацитет.** Наручилац задржава право да у фази стручне оцене понуда захтева од понуђача да доставе доказе о испуњености и осталих додатних и обавезних услова за учествовање у предметном поступку јавне набавке.

1. У обрасцу структуре цене ставке 66, 78, 79 не постоје - како ни у оригиналу тако ни у не оригиналу. Како би понуђачи могли да дају исправне понуде молимо Вас да потврдите да за исте понуђачи не треба да дају цене?

Одговор: Истраживањем тржишта Наручилац је утврдио да постоје на тржишту оригинални тонери за ставку 66, тако да нема сметњи да понуђач понуди и одреди цену за ову врсту тонера.

За ставке 78. и 79. понуђач може да понуди или оригиналне тонере или одговарајуће заменске тонере (због старости апарата) и да њихову цену наведе у обрасцу структуре цене.